b"\n_START_ARTICLE_\nCiutat de la Llum\n_START_SECTION_\nDescripci\xc3\xb3\n_START_PARAGRAPH_\nEs tracta d'un complex de 300.000 metres quadrats, amb diversos plat\xc3\xb3s, un fossat de agua de 8.000 metres c\xc3\xbabics, magatzems i tallers de construcci\xc3\xb3 de decorats; zones de rodatge en exteriors, camerinos, sales de maquillatge, perruqueria i oficines, i els serveis de suport a la producci\xc3\xb3, que treballava en la creaci\xc3\xb3 d'un teixit industrial a Alacant que fa\xc3\xa7a de suport a totes les necessitats espec\xc3\xadfiques del m\xc3\xb3n de la producci\xc3\xb3 audiovisual, i que impulsa per mitj\xc3\xa0 del seu Centre d'Estudis Cinematogr\xc3\xa0fics._NEWLINE_La societat Ciutat de la Llum, SAU es va constituir el 2 de novembre de 2003 per a promoure-lo, amb capital p\xc3\xbablic, i \xc3\xa9s dependent de la Generalitat Valenciana.\n_START_SECTION_\n\xc3\x9as\n_START_PARAGRAPH_\nEn octubre de 2005, Manuel Iborra inaugur\xc3\xa0 els estudis amb la pel\xc2\xb7l\xc3\xadcula La dama boba, i el van succeir rodatges com Lo que s\xc3\xa9 de Lola de Javier Rebollo, Teresa: el cuerpo de Cristo, de Ray Loriga, Manolete, de Menno Meyjes, Minor de Jean Jacques Annaud o Ast\xc3\xa8rix als Jocs Ol\xc3\xadmpics, el tercer lliurament de la saga, o The Impossible de Juan Antonio Bayona.\n_START_SECTION_\nProblemes en la gesti\xc3\xb3 econ\xc3\xb2mica\n_START_PARAGRAPH_\nDespr\xc3\xa9s de 4 anys d'investigaci\xc3\xb3 a un expedient obert per part de la Comissaria de la Compet\xc3\xa8ncia de la Uni\xc3\xb3 Europea, en maig de 2012 la Comissi\xc3\xb3 Europea dictamina que la Ciutat de la Llum ha de retornar les subvencions p\xc3\xbabliques de 265 milions d'euros que va rebre del Consell Valenci\xc3\xa0, a trav\xc3\xa9s de la Societat Projectes Tem\xc3\xa0tics de la Comunitat Valenciana (SPTCV)._NEWLINE_En resposta a preguntes parlament\xc3\xa0ries al Comissari Europeu de la Compet\xc3\xa8ncia sobre les negociacions entre Espanya i la Comissi\xc3\xb3 Europea per a resoldre aquest contenci\xc3\xb3s, aquest ha manifestat que la proposta espanyola ha estat la privatitzaci\xc3\xb3 del complex i que estaven tractant-se els aspectes t\xc3\xa8cnics del proc\xc3\xa9s de licitaci\xc3\xb3.\n_START_SECTION_\nTancament i venda\n_START_PARAGRAPH_\nPr\xc3\xa0cticament sense activitat des de 2011, foren tancats per ordre de la Uni\xc3\xb3 Europea per compet\xc3\xa8ncia deslleial en octubre de 2012. El 10 d'abril de 2014, el president de la Generalitat Valenciana, Alberto Fabra, anuncia que estan ultimant-se els tr\xc3\xa0mits per a la venda de la Ciutat de la Llum, que es far\xc3\xa0 per lots i al major preu possible."